மொனராகலை தேர்தல் மாவட்டம்

மொனராகலை தேர்தல் மாவட்டம் (Monaragala Electoral District) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் ஊவா மாகாணத்தின் மொனராகலை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 5 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 300,642 பேர் வாக்களிக்கத் தகுதி பெற்றனர்.

தேர்தல் தொகுதிகள்
மொனராகலை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
பிபிலை தேர்தல் தொகுதி
மொனராகலை தேர்தல் தொகுதி
வெல்லவாய தேர்தல் தொகுதி

2010 நாடாளுமன்றத் தேர்தல் 
2010 ஏப்ரல் 8 இல் நடைபெற்ற 14வது நாடாளுமன்றத் தேர்தல் முடிவுகள்:

பின்வருவோர் தேர்ந்தெடுக்கப்பட்டனர்:
ஏ. பி. ஜகத் புஸ்பகுமார (ஐமசுகூ-சுக), 67,903 விருப்பு வாக்குகள்; காமினி விஜித் விஜயமுனி சொய்சா (ஐமசுகூ), 54,516; சுமேதா ஜயசேன (ஐமசுகூ-சுக), 45,837; ஆராச்சிகே விஜித்த பேருகொட (ஐமசுகூ), 43,001; எம். ஆர். ரஞ்சித் மத்தும பண்டார (ஐதேக), 15,105.

மேற்கோள்கள்

இலங்கையின் தேர்தல் மாவட்டங்கள்